Here is a page extracted from Wikipedia that may contain CSS, HTML, and a lot of unformatted text.

Title: Pimiento
Content: O pimiento (pronunciau /pim'jento/ u /pim'janto/) ye o fruito comestible d'a pimentera domestica (Capsicuum annuum), una solanacia herbacia orichinaria de Sudamerica extensament cautivada por tot o mundo en l'actualidat.

Botanicament, o pimiento ye una baya de textura semi-cartilachinosa. En bellas variedatz se troba unflada d'aire, bofa (vueda por adintro), y con un releve pleno de protuberancias por l'exterior. As simients se troban adheridas en a columnela central. Os diferents pimientos pesan dende tansament bells gramos dica más de 500.

Como muitas atras hortalicias, en l'actualidat i ha numerosas variedatz de pimientos creyadas por selección artificial. Muitos pimientos de gusto dulce s'emplegan como verduras. Atras variedatz, más picants, gosan estar mas chicorronas y menos carnosas, y s'emplegan como condimento u especia. Os pimientos que, por variedat -como as guendillas- u porque s'han quedau asinas en o desarrollo, son más menudos y finetz reciben en aragonés a denominación popular de «corals» u «cornetas».

Se veiga tamién 

Pimiento morrón.
Pimiento jalapenyo.
Pimiento coral.
Pimienta.
Pimentón.
Tomate.
Alberchena.

Referencias 

Hortalicias
Fitonimia
Capsicum
Fruitos de verano